TV2 Nords korte nordjyske nyheder lørdag kl. 18.10 kom desværre ikke ud til de nordjyder, der var på TV2s kanal. Det skyldtes en teknisk fejl i Odense. I stedet var det signalet fra en anden af TV2s regioner, nemlig MidtVest der blev sendt. Til gengæld kunne de nordjyder, der havde valgt at trykke sig ind på TV2 Nord egen kanal Salto, fint følge med i de korte nordjyske nyheder. TV2 Nord er klar med en længere udsendelse med nordjyske nyheder og reportager som vanligt såvel på TV2 som på TV2 Nord Salto klokken 19.30. Nedenunder kan du se eller gense den korte nyhedsopdatering fra lørdag.

Referat:
På grund af tekniske problemer fra TV2 i Odense måtte en række nordjyder "nøjes" med midt- og vestjyske nyheder i kort form lørdag aften, mens de nordjyske nyheder  blev sendt på Salto.